Instanţa supremă a citat 50 de martori la termenul de astăzi. Pentru 30 dintre aceştia au fost emise mandate de aducere, deoarece nu au venit de bună-voie la termenele anterioare.

Cei 50 de martori sunt persoane cu vârste de 80 – 85 de ani, dar şi oameni bolnavi. Aceştia au fost aduşi cu maşinile jandarmeriei.

Nu au putut fi aduse toate persoanele care ar putea da declaraţii, întrucât unele dintre ele sunt imobilizate la pat şi nu pot fi transportate.

În faţa judecătorilor, martorii au declarat că nu au votat la referendumul din iulie 2012, dar că semnătura lor apărea pe unele liste suplimenatre.

Instanţa va emite şi alte mandate de aducere, întrucât mulţi martori au refuzat să vină de bunăvoie.

La termenul de azi Liviu Dragnea nu a fost prezent.